Kastanjemannen

Kastanjemannen (orig. Kastanjemanden) er en dansk kriminalserie fra 2021, skapt av Søren Sveistrup og basert på Sveistrups roman av samme navn for Netflix. Serien er skrevet av Sveistrup, Dorte Warnøe Høgh, David Sandreuter og regissert av Kasper Barfoed og Mikkel Serup. Produsenter for serien var Stine Meldgaard Madsen og Morten Kjems Hytten Juhl. Den består av seks avsnitt av cirka 55 minutters varighet.

Serien følger de to etterforskerne Thulin og Hess som prøver å oppklare en serie brutale drap på kvinner. Saken har muligens også forbindelse til en mindreårig jentes forsvinning. 

Kastanjemannen hadde internasjonal premiere på Netflix 29. september 2021.

Handling 
Historien begynner med åstedet hvor flere medlemmer av en familie har blitt myrdet på en isolert gård i 1987. Politi-betjent Marius Larsen gjennomsøker denne familiens bolig, hvor han bare finner den yngste sønnen og datteren i live i et rom. Men betjenten blir snart myrdet av en ukjent overfallsmann. Mer enn tretti år senere, i nåtidens København, blir en ung kvinne funnet myrdet ved en lekeplass - og en av hendene hennes har forsvunnet.

Naia Thulin får i oppdrag å etterforske dette mordet. Med hennes motvillige nye partner, Mark Hess, legger de snart merke til en liten figur laget av kastanjer som ligger ved siden av kroppen til den unge døde kvinnen. Et mystisk bevis blir snart oppdaget på denne kastanje-dukken: Fingeravtrykket til en savnet jente, datteren til politikeren Rosa Hartung.

Medvirkende 
 Danica Curcic som Naia Thulin
 Mikkel Boe Følsgaard som Mark Hess
 David Dencik som Simon Genz
 Iben Dorner som Rosa Hartung
 Esben Dalgaard Andersen som Steen Hartung
 Lars Ranthe som Nylander
 Liva Forsberg som Le Thulin
 Louis Næss-Schmidt som Gustav Hartung
 Anders Hove som Aksel
 Ali Kazim som Nehru
 Pernille René som Jessie Kvium

Priser 
Under utdeling av Robertprisen i 2022 vant serien Robertprisen for årets TV-serie. I tillegg mottok Danica Curcic Robertprisen for årets kvinnelige hovedrolle – TV-serie, David Dencik Robertprisen for årets mannlige birolle – TV-serie og Iben Dorner Robertprisen for årets kvinnelige birolle – TV-serie.

Referanser

Eksterne lenker 
 

Danske TV-serier fra 2020-årene
Danske krimserier
Netflix-serier
Robertprisen for årets TV-serie